5. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ  ΘΡΗΣΚΕΥΜΑΤΩΝ Αριθ.Φ.410.3/19/13585 της 7/19  Φεβρ.1975 (ΦΕΚ Β΄ 200) Περί συστάσεως Διευθύνσεως Κατασκευών και Εξοπλισμού των Κέντρων Ανωτέρας Τεχνικής Εκπαιδεύσεως. Έχοντες υπ΄ όψει: 1.Τας διατάξεις α)του άρθρ.1 του Ν.Δ.239/1969 «περί αναδιοργανώσεως της Κεντρικής Υπηρεσίας του Υπουργείου Εθνικής Παιδείας και Θρησκευμάτων» β)του Ν.Δ.860/1971, «περί κυρώσεως συμβάσεως, συναφθείσης μεταξύ της Ελληνικής Κυβερνήσεως και της Διεθνούς Τραπέζης Ανασυγκροτήσεως και Αναπτύξεως, αφορώσης εις την δανειοδότησιν παρά της Τραπέζης ταύτης δια την εφαρμογήν προγράμματος ιδρύσεως Κέντρων Ανωτέρας Τεχνικής Εκπαιδεύσεως», γ)του άρθρ.1 του Ν.Δ.1167/ 1972, «περί οργανώσεως της παρά τω Υπουργείω Εθνικής Παιδείας και Θρησκευμάτων Ειδικής Υπηρεσίας των Κέντρων Ανωτέρας Τεχνικής Εκπαιδεύσεως (Ε.Υ .ΚΑΤΕ», δ)του Ν.Δ.216/1974 «περί συστάσεως Υπουργείου Προεδρίας Κυβερνήσεως». 2.Την υπ΄ αριθ.ΔΛ7/2/2/4 από 31-12-74 (ΦΕΚ 2/2-1-1975,τ.Β΄)απόφασιν του Πρωθυπουργού «περί μεταβιβάσεως αρμοδιοτήτων εις τον Υπουργόν Προεδρίας Κυβερνήσεως» αποφασίζομεν: Σύστασις Άρθρ.1.-1.Η παρά τω Υπουργείω Εθνικής Παιδείας και Θρησκευμάτων Ειδική Υπηρεσία Κέντρων Ανωτέρας Τεχνικής Εκπαιδεύσεως (Ε.Υ . ΚΑΤΕ) καταργείται, συνιστωμένης παρά τη Κεντρική Υπηρεσία του Υπουργείου Διευθύνσεως Κατασκευών και Εξοπλισμού των Κέντρων Ανωτέρας Τεχνικής Εκπαιδεύσεως, αρμοδίας δια την προώθησιν πάντων των θεμάτων των αναγομένων εις την κατασκευήν των απαραιτήτων διδακτηριακών και λοιπών εγκαταστάσεων και τον εξοπλισμόν τω υπό του Ν.Δ.652/1970 προβλεπομένων Κέντρων Ανωτέρας Τεχνικής Εκπαιδεύσεως. 2.Η Διευθυνσις αύτη υπάγεται εις την Γενικήν Διεύθυνσιν Επαγγελματικής Εκπαιδεύσεως του Υπουργείου Εθνικής Παιδείας και Θρησκευμάτων. Διάρθρωσις-Αρμοδιότητες Άρθρ.2.-1.Η δια της παρούσης συνιστωμένη Διεύθυνσις περιλαμβάνει: α)Τμήμα Κατασκευών. β)Τμήμα Εξοπλισμού. γ)Τμήμα Οικονομικής Διαχειρίσεως. 2.Αι αρμοδιότητες των κατά τα ανωτέρω Τμημάτων ορίζονται ως ακολούθως: α)Τμήμα Κατασκευών. 1)Διενέργεια επαφών μετά διεθνών οργανισμών επί τεχνικών θεμάτων. 2)Οργάνωσις και διεξαγωγή των δημοπρατήσεων κατασκευής των πάσης φύσεως έργων των ΚΑΤΕ. 3)Παρακολούθησις, έλεγχος και παραλαβή των μελετών των κτιρίων. 4)Συντονισμός, εποπτεία και έλεγχος κατασκευής των έργων των ΚΑΤΕ, συμφώνως προς τας διεθνώς αναληφθείσας υποχρεώσεις. 5)Εκτέλεσις πάσις προπαρασκευαστικής εργασίας δια την προσωρινήν και οριστικήν παραλαβήν των έργων. 6)Σύνταξις πινάκων, συλλογή και κατάταξις πάντων των στοιχείων των έργων δια την εις το μέλλον χρησιμοποίησιν της κτωμένης εμπειρίας εκ του προγραμματισμού και της εκτελέσεως των έργων. β)Τμήμα Εξοπλισμού. 1)Σύνταξις των πινάκων εξοπλισμού των ΚΑΤΕ. 2)Σύνταξις αποφάσεων δημοπρατήσεων δια την προμήθειαν του εξοπλισμού. 3)Διεξαγωγή του διαγωνισμού προμηθείας του εξοπλισμού και παραλαβή τούτου. 4)Έλεγχος ηλεκτρομηχανολογικών εγκαταστάσεων των εκάστοτε υπό κατασκευήν κτιρίων. γ)Τμήμα Οικονομικής Διαχειρίσεως. 1)Σύνταξις των προτάσεων δαπανών κατασκευής των έργων και προμηθείας εξοπλισμού των ΚΑΤΕ προς ένταξιν εις τον προϋπολογισμόν Δημοσίων Επενδύσεων. 2)Εκτέλεσις του προϋπολογισμού Δημοσίων Επενδύσεων. 3)Πληρωμαί των εκτελουμένων έργων. Προσωπικόν Άρθρ.3.-1.Το προσωπικόν της Διευθύνσεως Κατασκευών και Εξοπλισμού ΚΑΤΕ αποτελείται εκ μονίμων υπαλλήλων της Κεντρικής Υπηρεσίας του Υπουργείου Εθνικής Παιδείας και Θρησκευμάτων τοποθετουμένων δι΄ υπουργικής αποφάσεως, εκπαιδευτικών αρμοδιότητος του αυτού Υπουργείου, αποσπωμένων κατά τας οικείας διατάξεις και υπαλλήλων επί σχέσει ιδιωτικού δικαίου, προσλαμβανομένων κατά τας διατάξεις του Ν.Δ.385/1969 (τόμ.2Α σελ.358,61). 2.Διευθυντής της Διευθύνσεως Κατασκευών και Εξοπλισμού ΚΑΤΕ, όστις είναι υπεύθυνος δια την άσκησιν των εν παραρτήματι 5 του Ν.Δ.860/1971 (τόμ.32Β σελ.516,529) οριζομένων αρμοδιοτήτων, τοποθετείται μόνιμος υπάλληλος του Διοικητικού η Τεχνικού κλάδου της Κεντρικής Υπηρεσίας του Υπουργείου Εθνικής Παιδείας και Θρησκευμάτων επί βαθμώ 3ω η 2ω ή τεχνικός διπλωματούχος Ανωτάτης Τεχνικής Σχολής επί σχέσει εργασίας ιδιωτικού δικαίου εκ των προσλαμβανομένων κατά τας διατάξεις του Ν.Δ.385/1969. (Μετά την σελ. 90,204(β) Σελ. 90,205 Τεύχος 563-Σελ.37 Διεύθυνση Κατασκευών και Εξοπλισμού Κέντρου Ανώτερης Τεχνικής Εκπαιδεύσεως 32.Α.η.5 3.Προϊστάμενοι των Τμημάτων Κατασκευών και Εξοπλισμού τοποθετούνται τεχνικοί υπάλληλοι, διπλωματούχοι Ανωτάτης Τεχνικής Σχολής, μόνιμοι επί βαθμώ 5ω τουλάχιστον η επί σχέσει εργασίας ιδιωτικού δικαίου εκ των προσλαμβανομένων κατά τας διατάξεις του Ν.Δ.385/1969. 4.Προϊστάμενος του Τμήματος Οικονομικής Διαχειρίσεως τοποθετείται μόνιμος υπάλληλος Α΄ κατηγορίας επί βαθμώ 5ω, τουλάχιστον η υπάλληλος επί σχέσει εργασίας ιδιωτικού δικαίου, πτυχιούχος Ανωτάτης Σχολής εκ των προσλαμβανομένων κατά τας διατάξεις του Ν.Δ.385/1969. Τελικαί διατάξεις Άρθρ.4.-1.Όπου των κειμένων διατάξεων γίνεται μνεία περί της Ειδικής Υπηρεσίας Κέντρων Ανωτέρας Τεχνικής Εκπαιδεύσεως (Ε.Υ .ΚΑΤΕ) νοείται εφεξής η δια της παρούσης συνιστωμένη Διεύθυνσις Κατασκευών και Εξοπλισμού των Κέντρων Ανωτέρας Τεχνικής Εκπαιδεύσεως. 2.Από της ισχύος της παρούσης, αι εν τη υπ΄ αριθ.Φ.411 2/13/96502/18-10-74 (ΦΕΚ 1103/Β/3110-74) ημετέρα αποφάσει αρμοδιότητες της καταργουμένης Ειδικής Υπηρεσίας ΚΑΤΕ, πλήν των δια της παρούσης ανατιθεμένων εις της Διεύθυνσιν Κατασκευών και Εξοπλισμού ΚΑΤΕ, περιέρχονται εις το Τμήμα Προγράμματος της Διευθύνσεως Ανωτέρας Επαγγελματικής Εκπαιδεύσεως του Υπουργείου Εθνικής Παιδείας και Θρησκευμάτων. 3.Πάσα προγενεστέρα απόφασις ημών, ρυθμίζουσα άλλως τα υπό της παρούσης διεπόμενα θέματα, καταργείται. Η παρούσα δημοσιευθήτω δια της Εφημερίδος της Κυβερνήσεως. Η δια της άνω αποφάσεως συσταθείσα Διεύθυνσις διετηρήθη και μετά την δια της υπ΄ αριθ.18747/1975 (ανωτ.σελ.44,774) αποφάσεως νεωτέραν διάρθρωσιν της Γεν. Δ/νσεως Επαγγελματικής Εκπαιδεύσεως, δια του άρθρ.6 της αποφ. ταύτης. Σελ. 90,206 Τεύχος 563-Σελ.38 32.Α.η.5 Διεύθυνση Κατασκευών και Εξοπλισμού Κέντρου Ανώτερης Τεχνικής Εκπαιδεύσεως 6. ΠΡΟΕΔΡΙΚΟΝ ΔΙΑΤΑΓΜΑ υπ΄  αριθ.843 της 15/20 Νοεμ.1976 (ΦΕΚ.Α΄310) Περί αποφαινομένων οργάνων επί εκτελέσεως έργων αρμοδιότητος της Διευθύνσεως Εφαρμογής Εκπαιδευτικών Σχεδίων του Υπουργείου Εθνικής Παιδείας και Θρησκευμάτων. Έχοντες υπ΄ όψει: 1.Την παρ.2 του άρθρ.20 του Ν.Δ.1266/72 «περί εκτελέσεως των Δημοσίων Έργων». 2.Το Ν.Δ.216/74 «περί Υπουργείου Προεδρίας Κυβερνήσεως». 3.Τα άρθρ.38 και 90 του Ν.Δ.147/1976. 4.Την υπ΄ αριθ.17/30.8.76 Γνωμοδότησιν του Συμβουλίου Δημοσίων Έργων. 5.Την υπ΄ αριθ.825/1976 Γνωμοδότησιν του Συμβουλίου Επικρατείας, προτάσει των Ημετέρων Υπουργών Προεδρίας, Εθνικής Παιδείας και Θρησκευμάτων και Δημοσίων Έργων, απεφασίσαμεν: Άρθρ.1.-Το υπ΄ αριθ.510/7.8.75 Π.Δ/μα «περί τροποποιήσεως του Π.Δ.42/74 περί αποφαινομένων οργάνων επί εκτελέσεως έργων αρμοδιότητος ΕΥ ΚΑΤΕ του Υπουργείου Εθνικής Παιδείας και Θρησκευμάτων», καταργείται δια του παρόντος. Άρθρ.2.-Αρμόδιοι δια την λήψιν αποφάσεων κατά τας διατάξεις του Ν.Δ.1266/72 «περί εκτελέσεως των Δημ. Έργων» και των εις εκτέλεσιν αυτού εκδιδομένων Π.Δ./των επί έργων της Διευθύνσεως Εφαρμογής Εκπαιδευτικών Σχεδίων (ΔΙ.ΕΦ.Ε.Ε.), αρμοδιότητος του Υπουργείου Εθνικής Παιδείας και Θρησκευμάτων είναι ο Υπουργός Εθνικής Παιδείας και Θρησκευμάτων κατά τας οργανικάς περί του Υπουργείου τούτου διατάξεις, τας περί διοικητικής αποκεντρώσεως τοιαύτας, ως και κατά τα δια των επομένων άρθρων του παρόντος καθοριζόμενα. Άρθρ.3.-1.Διευθύνουσα τα έργα Υπηρεσία ορίζεται η Διεύθυνσις Εφαρμογής Εκπαιδευτικών Σχεδίων του ΥΠ.Ε.Π.Θ. 2.Ιεραρχικώς προϊσταμένη αρχή ή Εποπτεύουσα Υπηρεσία είναι η Γενική Διεύθυνσις Προγραμματισμού, Μηχανοργανώσεως και Εποπτικών Μέσων. 3.Ως επιβλέποντες ορίζονται τεχνικοί υπάλληλοι του Υπουργείου Εθνικής Παιδείας και Θρησκευμάτων η ιδιώται εις τους οποίους ανατίθεται εκάστοτε η επίβλεψις αύτη δια συμβάσεως. 4.Τεχνικόν Συμβούλιον είναι το δια του άρθρ.90 του Π.Δ.147/1976 συσταθέν Τεχνικόν Συμβούλιον του ΥΠ.Ε.Π.Θ. Άρθρ.4.-Παρεκκλίσεις από των κειμένων περί εκτελέσεως των Δημ.Έργων διατάξεων κατά την παρ.2 του άρθρ.11 του Ν.Δ.2386/53 «περί ενοποιήσεως και αποκεντρώσεως των Τεχνικών Υπηρεσιών του Κράτους» ως ισχύει, όπου αύται επιτρέπονται, εγκρίνονται δι΄ αποφάσεως του Υπουργού Εθνικής Παιδείας μετά γνώμην του Τεχνικού Συμβουλίου. Άρθρ.5.-Επί αιτήσεων θεραπείας κατά τας διατάξεις του άρθρ.16 του Ν.Δ.1266/72, εκ διαφορών ανακυπτουσών κατά την εκτέλεσιν των περί ων το παρόν Π.Δ./μα Έργων, αποφαίνεται ο Υπουργός Εθνικής Παιδείας και Θρησκευμάτων. Αι αιτήσεις αύται απευθύνονται προς τον Υπουργόν Εθνικής Παιδείας και Θρησκευμάτων, επιδιδόμεναι απ΄ ευθείας εις αυτόν μη απαιτουμένης της κοινοποιήσεως εις τον Υπουργόν Δημοσίων Έργων. Εις τους Ημετέρους επί της Εθνικής Παιδείας και Θρησκευμάτων και Δημοσίων Έργων Υπουργούς ανατίθεμεν την δημοσίευσιν και εκτέλεσιν του παρόντος. (Μετά την σελ. 90,206) Σελ. 90,207 Τεύχος 630-Σελ.17 Διεύθυνση Κατασκευών και Εξοπλισμού Κέντρου Ανώτερης Τεχνικής Εκπαιδεύσεως 32.Α.η.6 32.Α.η.6 Διεύθυνση Κατασκευών και Εξοπλισμού Κέντρου Ανώτερης Τεχνικής Εκπαιδεύσεως 